Szeresd az állatot! (Aki bántja...)
Aki bántja az állatot,
Az bántja az Istent,
Mert nekünk az ő jósága
Teremtett meg minden!

Aki bántja az állatot,
Az magát is bántja,
Mert az ilyent, — ha baj ér,
Senki meg nem szánja.

Aki védi az állatot,
Szereti az Istent,
Aki nekünk bölcs kezével
Megteremtett mindent.

Aki védi az állatot,
Nem is veszi észre,
Hogy az Isten meleg szóval
Megdicséri érte.

Megdicséri, kézen fogja,
Minden léptét védi, —
Ha könnye hull, gondos kézzel
Le-letörli néki.

versek